
บทคัดย่อ
โครงงานนี้มีวัตถุประสงค์เพื่อศึกษาผลของคลื่นอัลตราโซนิคต่อพฤติกรรมการไหลของของไหลนอนนิวโตเนียนในท่อ โดยมุ่งเน้นการวิเคราะห์การเปลี่ยนแปลงของอัตราการไหล ความเร็วในการไหล และคุณสมบัติความหนืดเชิงผลของของไหลภายใต้อิทธิพลของคลื่นอัลตราโซนิค ของไหลที่ใช้ในการทดลองเป็นของไหลนอนนิวโตเนียนชนิด shear-thinning ซึ่งมีพฤติกรรมความหนืดแปรผันตามอัตราเฉือน การทดลองดำเนินการโดยปล่อยของไหลให้ไหลผ่านท่อทรงกระบอกภายใต้เงื่อนไขที่ควบคุมอุณหภูมิ ความดัน และขนาดของท่อให้คงที่ จากนั้นเปรียบเทียบอัตราการไหลของของไหลในกรณีที่มีและไม่มีการกระทำของคลื่นอัลตราโซนิค และมีการศึกษาโดยใช้แบบจำลองของไหลแบบ Power-law model ร่วมกับการจำลองเชิงตัวเลขด้วยโปรแกรม Computational Fluid Dynamics ผลการศึกษาพบว่าคลื่นอัลตราโซนิคสามารถช่วยให้ของไหลมีความหนืดลดลงได้จริง ในการทดลองเพื่อเปรียบเทียบอัตราไหลของของไหลนอน นิวโตเนียนในท่อ พบว่าการทดลองที่มีคลื่นอัลตราโซนิคมีอัตราไหลที่มากกว่าการทดลองที่ไม่มีคลื่นอัลตราโซนิค อย่างมีนัยสำคัญอยู่ที่ .01 ในแบบจำลองที่มีปล่อยคลื่นอัลตราโซนิคความถี่ต่าง ๆ เข้าไปในท่อ จะเห็นว่าความเร็วเฉลี่ยของของไหลเมื่อได้รับผลจากคลื่นอัลตราโซนิคที่ความถี่ต่าง ๆ จะมีค่าความเร็วที่แตกต่างกันออกไป โดยเมื่อได้รับผลจากคลื่นที่มีความถี่สูงกว่า จะทำให้ของไหลมีความเร็วในการไหลที่มากกว่าการได้รับผลจากคลื่นที่มีความถี่ต่ำกว่าเล็กน้อย และอัตราเฉือนเฉลี่ยในของไหลเมื่อได้รับผลจากคลื่นอัลตราโซนิคที่ความถี่ต่าง ๆ จะมีค่าอัตราเฉือนเฉลี่ยที่แตกต่างกันออกไป โดยเมื่อได้รับผลจากคลื่นที่มีความถี่สูงกว่า จะทำให้ของไหลมีอัตราเฉือนภายในสูงกว่าในกรณีที่ได้รับผลจากคลื่นที่ความถี่ต่ำกว่า จึงส่งผลให้ความหนืดปรากฏในของไหลที่ได้รับผลจากคลื่นความถี่สูงกว่า มีค่าความหนืดเฉลี่ยต่ำกว่า ในกรณีที่ได้รับผลจากคลื่นความถี่ต่ำกว่า

บทนำ
ปัจจุบันการขนส่งของไหลผ่านท่อเป็น กระบวนการสำคัญที่ใช้กันอย่างแพร่หลายในหลาย อุตสาหกรรม เช่น อุตสาหกรรมปิโตรเลียม เคมี และ อาหาร อย่างไรก็ตาม ปัญหาสำคัญที่มักพบคือของไหล บางชนิดเป็นของไหลนอนนิวโตเนียนที่มีพฤติกรรมความ หนืดไม่คงที่และมักมีความหนืดสูง (เช่น น้ำมันดิบ) เมื่อ ของเหลวไหลผ่านท่อ ความดันที่จำเป็นในการเคลื่อนย้าย จะขึ้นอยู่กับความหนืด หากความหนืดสูงก็จะยิ่งทำให้ อัตราการไหลลดลงและต้องใช้แรงดันมากขึ้น ส่งผลให้ สิ้นเปลืองพลังงานที่ใช้ในการขนส่ง แม้ในปัจจุบันจะมีการแก้ไขปัญหาโดยการลดค่าความหนืด ด้วยการให้ความร้อนหรือการเจือจาง แต่วิธีการเหล่านี้มีค่าใช้จ่ายสูง มีความยุ่งยาก และอาจส่งผลกระทบต่อการไหลของของไหลในท่อได้ จากการศึกษาความก้าวหน้า ทางเทคโนโลยีคลื่นอัลตราโซนิค พบว่าสามารถนำมาใช้ กระตุ้นการไหลได้โดยอาศัยปรากฏการณ์ที่เรียกว่า อะคูสติกสตรีมมิ่ง ซึ่งเกิดขึ้นเมื่อคลื่นเสียงเดินทางผ่านของไหล และทำให้เกิดการเคลื่อนที่ในระดับจุลภาค ปรากฏการณ์นี้ ทำให้เกิดแรงเฉือนขนาดเล็กภายในของไหลและส่งผลให้ เกิดการเปลี่ยนแปลงคุณสมบัติทางวิทยากระแส (Rheology) ของของไหลนอนนิวโตเนียน คณะผู้จัดทำจึงเล็งเห็น โอกาสในการศึกษาผลของคลื่นอัลตราโซนิคต่อการลด ความหนืดของของไหลนอนนิวโตเนียน เพื่อเป็นแนวทาง ใหม่ที่มีศักยภาพในการประยุกต์ใช้เพื่อเพิ่มประสิทธิภาพ การขนส่งลดการใช้พลังงานและลดต้นทุนใน ภาคอุตสาหกรรมได้อย่างกว้างขวาง
วิธีการดำเนินงาน
1) การเตรียมสารละลายและระบบท่อทดสอบ เตรียมของไหลทดสอบโดยนำสาร Carboxy methyl cellulose (CMC) ผสมกับน้ำกลั่นในอัตราส่วน 10 กรัม ต่อลิตร เพื่อให้ได้สารละลายความเข้มข้นร้อยละ 1 (มีค่า ดัชนีความข้นเหลว K = 0.48 ปาสคาล·วินาที และดัชนีพฤติกรรม การไหล n = 0.40) โดยผสมให้ได้ปริมาตรรวม 100 ลิตร จากนั้นสร้างระบบท่อทดสอบโดยใช้ท่อ PVC ขนาด 2 นิ้ว ความยาว 4 เมตร ต่อเข้ากับถังเก็บของเหลวและติดตั้ง บอลวาล์ว PVC ขนาด 2 นิ้วที่ปลายท่อ ติดตั้งแหล่งกำเนิด คลื่นอัลตราโซนิคชนิด Piezo Ultrasonic transducer ขนาด 120 kHz 50 W เข้าที่ผิวท่อโดยให้ห่างจากวาล์ว 0.5 เมตร พร้อมเชื่อมต่อกับ Function generator และ Amplifier 50 W 
2) การทดสอบและเปรียบเทียบอัตราการไหล ทำการทดสอบโดยเปิดวาล์วให้สารละลายไหลออกจากท่อ เป็นเวลา 20 วินาที ลงในถังเก็บที่เตรียมไว้จากนั้นนำของ ไหลที่ได้เทลงในภาชนะทรงสี่เหลี่ยมสำหรับวัดปริมาตร (ขนาดกว้าง 55.74 ซม. ยาว 40.82 ซม.) เพื่อวัดความสูง ของของไหลและคำนวณหาปริมาตรสุทธินำปริมาตรที่ ได้มาคำนวณหาอัตราการไหลจากสมการ

โดยที่  คืออัตราไหลในหน่วย ลูกบาศก์เมตร/วินาที  คือปริมาตรในหน่วย ลูกบาศก์เมตร  คือเวลาที่ไหลในหน่วย วินาที ทำการทดสอบซ้ำเพื่อเปรียบเทียบผลระหว่างกรณีที่ปล่อยให้ไหล ตามปกติและกรณีที่เปิดใช้งานคลื่นอัลตราโซนิค 
3) การวิเคราะห์ความยาวขาเข้า (Entrance Length) นำค่าอัตราการไหลที่ได้จากการทดลองมาคำนวณหาความเร็วในการไหล และนำไปแทน ค่าในสมการ Generalized Reynolds Number (Lambridge, 2023,) จากนั้น นำค่าเรย์โนลด์ที่ได้ไปวิเคราะห์ในสมการความยาวขาเข้า (Entrance Length) เพื่อพิสูจน์ยืนยันว่าความยาวท่อ 4 เมตร ที่ใช้ในการทดลองนั้น มีระยะทางที่ยาวเพียงพอที่จะ ทำให้ของไหลเกิดสภาวะการไหลแบบพัฒนาเต็มที่ (Fully Developed Flow) ภายในท่อ
4) การจำลองเชิงตัวเลขด้วยโปรแกรม CFD ออกแบบแบบจำลอง 2D Axisymmetric ในโปรแกรม COMSOL Multiphysics โดยกำหนดท่อรัศมี 27.5 มิลลิเมตร ยาว 4 เมตร ใช้ Pressure Acoustics Module ในการสร้างสนามคลื่นอัลตราโซนิค และใช้ Laminar Flow Module โดยตั้งค่าคุณสมบัติของไหลเป็นแบบ Power law model ตามค่าของสารละลาย CMC 10 กรัม/ลิตร ทำการตั้งค่า Mesh ให้มีขนาดไม่เกิน λ/6 และรันการจำลองที่ระดับความถี่แตกต่างกัน ได้แก่ 20, 40, 60, 80, 100 และ 120 kHz เพื่อพล็อตผลลัพธ์และคำนวณหาค่า สนามความเร็ว อัตราเฉือน (Shear Rate) และความหนืดปรากฏ (Apparent Viscosity) ภายในของไหล
ผลและอภิปรายผล
จากการศึกษาวิจัยเรื่อง “การศึกษาผลของคลื่นอัลตราโซนิคต่อการไหลของของไหลนอนนิวโตเนียนในท่อ” มีผลการทดสอบค่าต่าง ๆ เกี่ยวกับการไหลของของไหล ดังนี้
การทดลองที่ 1 การศึกษาผลของคลื่นอัลตราโซนิคต่อการไหลของของไหลนอนนิวโตเนียนในท่อ
1.1) ผลการศึกษาอัตราการไหลของสารละลาย Carboxy methyl cellulose ความเข้มข้น 10 กรัม/ลิตร ในท่อปกติ
ตารางที่ 1 ตารางแสดงค่าความสูงของของไหลในภาชนะวัดปริมาตรที่วัดได้และปริมาตรที่คำนวณได้ ในชุดการทดลองที่ปล่อยให้ไหลปกติ (ไม่มีคลื่นอัลตราโซนิค) ในเวลา 20 วินาที (ถังวัดมีขนาดกว้าง 55.74 ± 0.05 ซม. ยาว 40.82 ± 0.05 ซม.)
	ครั้งที่
	
	ความสูงของของไหลในภาชนะ (ซม.)
	ปริมาตร (ลิตร)
	

	1
	
	 7.06 ± 0.05
	16.06 ± 0.15
	

	2
	
	 7.08 ± 0.05
	16.06 ± 0.15
	

	3
	
	 7.08 ± 0.05
	16.06 ± 0.15
	

	4
	7.07 ± 0.05
	16.06 ± 0.15
	

	5
	7.09 ± 0.05
	16.06 ± 0.15
	

	6
	7.06 ± 0.05
	16.06 ± 0.15
	

	7
	7.07 ± 0.05
	16.08 ± 0.15
	

	8
	7.07 ± 0.05
	16.08 ± 0.15
	

	9
	7.09 ± 0.05
	16.13 ± 0.15
	

	10
	7.08 ± 0.05
	16.11 ± 0.15
	

	เฉลี่ย
	7.08  ± 0.05
	16.10 ± 0.15
	



1.2) ผลการศึกษาอัตราการไหลของของสารละลาย Carboxy methyl cellulose  ความเข้มข้น 10 กรัม/ลิตร ในท่อที่เกิดคลื่นอัลตราโซนิคในของไหล
ตารางที่ 2 ตารางแสดงค่าความสูงของของไหลในภาชนะวัดปริมาตรที่วัดได้และปริมาตรที่คำนวณได้ ในชุดการทดลองที่มีคลื่นเสียงในของไหล ในเวลา 20 วินาที (ถังวัดมีขนาดกว้าง 55.74 ± 0.05 ซม. ยาว 40.82 ± 0.05 ซม.)
	ครั้งที่
	
	ความสูงของของไหลในภาชนะ (ซม.)
	    ปริมาตร (ลิตร)
	

	1
	7.53 ± 0.05
	17.14 ± 0.15
	

	2
	7.56 ± 0.05
	17.20 ± 0.15
	

	3
	7.54 ± 0.05
	17.16 ± 0.15
	

	   4
	 7.58 ± 0.05
	17.25 ± 0.15
	

	   5
	7.55 ± 0.05
	17.18 ± 0.15
	

	   6
	7.57 ± 0.05
	17.23 ± 0.15
	

	   7
	7.52 ± 0.05
	17.11 ± 0.15
	

	   8
	7.59 ± 0.05
	17.27 ± 0.15
	

	   9
	7.55 ± 0.05
	17.18 ± 0.15
	

	  10
	7.54 ± 0.05
	17.16 ± 0.15
	

	 เฉลี่ย
	7.56 ± 0.05
	17.19 ± 0.15
	



จากตารางที่ 1 แสดงค่าความสูงของของไหลในภาชนะวัดปริมาตรที่วัดได้และปริมาตรที่คำนวณได้ ในชุดการทดลองที่ปล่อยให้ไหลปกติ มีความสูงของของไหลในภาชนะเฉลี่ย 7.08 ± 0.05 ซม. และปริมาตรเฉลี่ย 16.10 ± 0.15 ลิตร และตารางที่ 2 แสดงค่าความสูงของของไหลในภาชนะวัดปริมาตรที่วัดได้และปริมาตรที่คำนวณได้ แสดงความสูงของของไหลในภาชนะเฉลี่ย 7.56 ± 0.05 ซม. และปริมาตรเฉลี่ย 17.19 ± 0.15 ลิตร ปริมาตรของของไหลที่วัดได้จากการทดลองที่มีคลื่นมีค่ามากกว่าการทดลองที่ไม่มีคลื่นเสียง อย่างมีนัยสำคัญทางสถิติที่ .01
การทดลองที่ 2 การวิเคราะห์ความยาวขาเข้าของท่อที่เป็นจุดกำเนิดการไหลแบบ Fully Developed
2.1) การหาความเร็วและเลขเรย์โนลด์ของการไหลปกติของสารละลาย Carboxy methyl cellulose ความเข้มข้น 10 กรัม/ลิตร ในท่อยาว 4 เมตร
ตารางที่ 3 ตารางแสดงความเร็วในการไหลของของไหลและเลขเรย์โนลด์ที่คำนวณได้จากสมการ
	อัตราการไหล (ลูกบาศก์เมตร/วินาที)
	ความเร็วในการไหล (เมตร/วินาที)
	เลขเรย์โนลด์

	(8.1 ± 0.2) x10-4
	0.34 ± 0.02
	400 ± 40


2.2) พิสูจน์ว่าความยาวท่อของชุดการทดลองยาวเพียงพอที่จะเกิดการไหลแบบ Fully Developed
[image: ]ตารางที่ 4 แสดงความยาวขาเข้าของท่อที่เป็นจุดกำเนิดการไหลแบบ Fully Developed
	เลขเรย์โนลด์
	ความยาว (เมตร)

	 400 ± 40
	1.3 ± 0.2


	จากตารางที่ 3 แสดงความเร็วของการไหลของและเลขเรย์โนลด์ที่คำนวณจากสมการ มีเลขเรย์โนล์ดอยู่ที่ 400 ± 40 และตารางที่ 4 แสดงความยาวขาเข้าของท่อที่เป็นจุดกำเนิดการไหลแบบ Fully Developed แสดงให้เห็นว่าความยาวจากจุดเริ่มต้นการไหลที่จะทำให้เกิดการไหลแบบ Fully Developed อยู่ที่ 1.3 ± 0.2 เมตร ซึ่งท่อที่ใช้ในการทดลองมีความยาวเพียงพอ
[image: ]การทดลองที่ 3 การศึกษาผลของคลื่นอัลตราโซนิคต่อการไหลของของไหลนอนนิวโตเนียนในท่อโดยใช้การจำลองเชิงตัวเลขด้วยโปรแกรม CFD
ภาพที่ 1 ความสัมพันธ์ระหว่างความเร็วเฉลี่ยของการไหลที่ความถี่ต่าง ๆ จากการจำลองเชิงตัวเลข
จากภาพที่ 1 ความสัมพันธ์ระหว่างความเร็วเฉลี่ยของการไหลที่ความถี่ต่าง ๆ จากการจำลองเชิงตัวเลข ความถี่ 20 kHz มีความเร็วเฉลี่ย 0.0911 เมตร/วินาที ความถี่ 40 kHz มีความเร็วเฉลี่ย 0.0964 เมตร/วินาที ความถี่ 60 kHz มีความเร็วเฉลี่ย 0.0975 เมตร/วินาที ความถี่ 80 kHz มีความเร็วเฉลี่ย 0.0984 เมตร/วินาที ความถี่ 100 kHz มีความเร็วเฉลี่ย 0.0989 เมตร/วินาที ความถี่ 120 kHz มีความเร็วเฉลี่ย 0.0992 เมตร/วินาที ความเร็วเฉลี่ยของของไหลเมื่อได้รับผลจากคลื่นอัลตราโซนิคที่ความถี่ต่าง ๆ จะมีค่าความเร็วที่แตกต่างกันออกไป โดยเมื่อได้รับผลจากคลื่นที่มีความถี่สูงกว่า จะทำให้ของไหลมีความเร็วในการไหลที่มากกว่าการได้รับผลจากคลื่นที่มีความถี่ต่ำกว่า
ภาพที่ 2 ความสัมพันธ์ระหว่างอัตราเฉือนเฉลี่ยภายในของไหล จากการจำลองเชิงตัวเลข
จากภาพที่ 2 ความสัมพันธ์ระหว่างอัตราเฉือนเฉลี่ยภายในของไหลจากการจำลองเชิงตัวเลข ที่ความถี่ 20 kHz มีอัตราเฉือนเฉลี่ย 8.2982 วินาที-1 ที่ความถี่ 40 kHz มีอัตราเฉือนเฉลี่ย 8.7255 วินาที-1ความถี่ 60 kHz มีอัตราเฉือนเฉลี่ย 8.8176 วินาที-1ความถี่ 80 kHz มีอัตราเฉือนเฉลี่ย 8.8929 วินาที-1ความถี่ 100 kHz มีอัตราเฉือนเฉลี่ย 8.9342 วินาที-1ความถี่ 120 kHz มีอัตราเฉือนเฉลี่ย 8.9596 วินาที-1[image: ]
ภาพที่ 3 ความสัมพันธ์ระหว่างความหนืดเฉลี่ยภายในของไหล จากการจำลองเชิงตัวเลข
จากภาพที่ 3 ความสัมพันธ์ระหว่างความหนืดปรากฏต่อความยาวในแนวรัศมีจากจุดกึ่งกลางท่อ พบว่าความหนืดปรากฏของของไหลมีค่าคงที่ตลอดความยาวในแนวรัศมีของท่อ และไม่มีเปลี่ยนแปลงไปตามความถี่ อัตราเฉือนเฉลี่ยในของไหลเมื่อได้รับผลจากคลื่นอัลตราโซนิคที่ความถี่ต่าง ๆ จะมีค่าอัตราเฉือนเฉลี่ยที่แตกต่างกันออกไป โดยเมื่อได้รับผลจากคลื่นที่มีความถี่สูงกว่า จะทำให้ของไหลมีอัตราเฉือนภายในสูงกว่าในกรณีที่ได้รับผลจากคลื่นที่ความถี่ต่ำกว่า จึงส่งผลให้ความหนืดปรากฏในของไหลที่ได้รับผลจากคลื่นความถี่สูงกว่า มีค่าความหนืดเฉลี่ยต่ำกว่า ในกรณีที่ได้รับผลจากคลื่นความถี่ต่ำกว่า

สรุปผลการทดลอง
จากการศึกษาวิจัยเรื่อง “การศึกษาผลของคลื่นอัลตราโซนิคต่อการไหลของของไหลนอนนิวโตเนียนในท่อ” สามารถสรุปและอภิปรายผลการวิจัยได้ ดังนี้
การทดลองที่ 1 การศึกษาผลของคลื่นอัลตราโซนิคต่อการไหลของของไหลนอนนิวโตเนียนในท่อ
ผลการทดลองพบว่า อัตราการไหลของการทดลองที่ปราศจากคลื่นอัลตราโซนิค อยู่ที่ (8.1 ± 0.2) x 10-4 ลูกบาศก์เมตร/วินาที ส่วนอัตราการไหลของการทดลองที่ปล่อยคลื่นเสียงอยู่ที่ (8.6 ± 0.2) x 10-4 ลูกบาศก์เมตร/วินาที โดยจะมีค่าเพิ่มขึ้นจากเดิม 6.7%
การทดลองที่ 2 การวิเคราะห์ความยาวขาเข้าของท่อที่เป็นจุดกำเนิดการไหลแบบ Fully Developed
ผลการทดองพบว่า ระบบที่ออกแบบไว้มีความยาวเพียงพอที่จะทำให้สารละลาย CMC ความเข้มข้น 10 กรัม/ลิตร เกิดการไหลแบบ Fully Developed โดยของไหลจะไหลภายใต้เงื่อนไขด้วยความเร็ว 0.34 ± 0.02 เมตร/วินาที จะมีเลขเรย์โนลด์อยู่ที่ประมาณ 400 ± 40 ซึ่งจะทำให้เกิดการไหลแบบราบเรียบและจะทำให้ความยาวขาเข้าที่เป็นจุดกำเนิดการไหลแบบ Fully Developed อยู่ที่ 1.3 ± 0.2 เมตร
การทดลองที่ 3 การศึกษาผลของคลื่นอัลตราโซนิคต่อการไหลของของไหลนอนนิวโตเนียนในท่อโดยใช้การจำลองเชิงตัวเลขด้วยโปรแกรม CFD 
ผลการทดลองพบว่า ในแบบจำลองที่มีปล่อยคลื่นอัลตราโซนิคความถี่ต่าง ๆ เข้าไปในท่อ จะเห็นว่าความเร็วเฉลี่ยของของไหลเมื่อได้รับผลจากคลื่นอัลตราโซนิคที่ความถี่ต่าง ๆ จะมีค่าความเร็วที่แตกต่างกันออกไป โดยเมื่อได้รับผลจากคลื่นที่มีความถี่สูงกว่า จะทำให้ของไหลมีความเร็วในการไหลที่มากกว่าการได้รับผลจากคลื่นที่มีความถี่ต่ำกว่า แต่ไม่ได้มีความแตกต่างกันอย่างมีนัยสำคัญ และอัตราเฉือนเฉลี่ยในของไหลเมื่อได้รับผลจากคลื่นอัลตราโซนิคที่ความถี่ต่าง ๆ จะมีแนวโน้มเพิ่มขึ้นตามความถี่ จึงส่งผลให้ความหนืดปรากฏในของไหลที่ได้รับผลจากคลื่นความถี่สูงกว่า มีค่าความหนืดเฉลี่ยต่ำกว่า ในกรณีที่ได้รับผลจากคลื่นความถี่ต่ำกว่า

อภิปรายผลการดำเนินงาน
การที่คลื่นอัลตราโซนิคแพร่เข้าไปในของไหลทำให้เกิดปรากฏการณ์การสตรีมของคลื่นในของไหล ซึ่งทำให้เกิด Velocity Gradient ส่งผลให้ความเค้นเฉือนของของไหลเพิ่มขึ้น ด้วยคุณสมบัติของของไหลนอนนิวโตเนียนแบบ shear thinning ที่ความหนืดปรากฏของของไหลจะแปรผกผันกับอัตราเฉือนของของไหล ทำให้เมื่อมีคลื่นอัลตราโซนิคแพร่ผ่านของไหลจะสามารถทำให้ความหนืดปรากฏของของไหลมีค่าลดลงได้ เห็นได้จากแบบจำลองในโปรแกรม CFD เมื่อเปรียบเทียบแบบจำลองที่มีคลื่นอัลตราโซนิคความถี่ต่าง ๆ จะเห็นได้ว่า ค่าสนามอัตราเฉือนมีแนวโน้มที่จะเพิ่มขึ้นตามความถี่ของคลื่นอัลตราโซนิค และจะมีค่าสนามความหนืดปรากฏที่น้อยกว่าแบบจำลองที่ไม่มีคลื่นอัลตราโซนิค และเนื่องจากอะคูสติกสตรีมมิ่ง ส่งผลในระดับจุลภาค จึงทำให้ผลจากคลื่นเสียงที่ความถี่ต่าง ๆ นั้นไม่ได้แตกต่างกันมากขนาดที่จะนำไปใช้ในระดับอุตสาหกรรมขนาดใหญ่ได้ จึงอาจต้องใช้ประโยชน์จากคลื่นเสียงในปรากฏการณ์อื่น ๆ ที่เกิดขึ้นในของไหลเข้ามาช่วยในการเพิ่มประสิทธิภาพการขนส่งของไหลในระดับอุตสาหกรรม
ในการทดลองจริงที่ได้ออกแบบชุดการทดลองเพื่อเปรียบเทียบการไหลของของไหลนอนนิวโตเนียนในท่อ ให้ความแตกต่างของอัตราไหลที่ไม่ได้แตกต่างกันมากนัก แต่แตกต่างอย่างมีนัยสำคัญ อาจเนื่องมาจากการควบคุมตัวแปรที่ไม่ดีหรือการออกแบบการทดลองที่ไม่เหมาะสม การวัดอัตราไหลอาจไม่ใช่วิธีที่เหมาะสมในการศึกษาปรากฏการณ์การลดความหนืดของของไหล shear thinning จากคลื่นอัลตราโซนิค

กิตติกรรมประกาศ
โครงงานฉบับนี้สำเร็จลุล่วงด้วยดี คณะผู้จัดทำขอขอบพระคุณบุคคลต่าง ๆ และผู้ที่เกี่ยวข้องดังนี้ โรงเรียนวิทยาศาสตร์จุฬาภรณราชวิทยาลัย นครศรีธรรมราช ที่สนับสนุนทุนในการทำวิจัยในครั้งนี้ ผู้อำนวยการโรงเรียน นายวิชัย ราชธานี อาจารย์ที่ปรึกษาโครงงาน นางกนกรัตน์ สิงห์นุ้ย ที่ให้ความกรุณาอย่างสูงในการให้คำแนะนำ คำปรึกษา และให้ความรู้ในการทำวิจัย การตรวจทานแก้ไขและการเขียนโครงงานวิทยาศาสตร์ จนสำเร็จลุล่วงด้วยดีมาตลอดจนความห่วงใยและเป็นกำลังใจให้แก่คณะผู้จัดทำเสมอมา  อาจารย์ประจำห้องปฏิบัติการเคมี ชีววิทยา และฟิสิกส์ โรงเรียนวิทยาศาสตร์จุฬาภรณราชวิทยาลัย นครศรีธรรมราช ที่ช่วยเหลือในการทำวิจัยจนสำเร็จลุล่วงด้วยดีและสุดท้ายผู้ปกครองที่ได้อบรมสั่งสอนและเลี้ยงดูเป็นอย่างดี ทั้งคอยให้กำลังใจ และสนับสนุนการทำโครงงานในครั้งนี้ คุณประโยชน์อันเกิดจากโครงงานฉบับนี้ ข้าพเจ้าขอมอบแด่ผู้ปกครอง คณาจารย์ผู้มีพระคุณ และประเทศชาติต่อไป

